ประกาศคณะกรรมการกํากับตลาดทุนที่ ทน. 28/2557เรื่อง หลักเกณฑ์เกี่ยวกับข้อจํากัดการถือหน่วยลงทุนในกองทุนรวม และหน้าที่ของบริษัทจัดการ (ฉบับที่ 3)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 117 และมาตรา 119 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับตลาดทุนออกข้อกําหนดไว้ดังต่อไปนี้ ข้อ 1 ให้ยกเลิกความในข้อ 19 แห่งประกาศคณะกรรมการกํากับตลาดทุนที่ ทน. 46/2556 เรื่อง หลักเกณฑ์เกี่ยวกับข้อจํากัดการถือหน่วยลงทุนในกองทุนรวมและหน้าที่ของบริษัทจัดการ ลงวันที่ 14 พฤศจิกายน พ.ศ. 2556 และให้ใช้ความต่อไปนี้แทน "ข้อ 19 ในกรณีของกองทุนรวมที่ได้จดทะเบียนกองทรัพย์สินเป็นกองทุนรวมก่อนหรือในวันที่ 1 ธันวาคม พ.ศ. 2556 ให้บริษัทจัดการปฏิบัติให้เป็นไปตามหลักเกณฑ์ดังต่อไปนี้ (1) ในกรณีที่โครงการหรือข้อผูกพันขัดหรือแย้งกับข้อกําหนดในประกาศนี้ ให้บริษัทจัดการดําเนินการดังนี้ (ก) ยื่นคําขอความเห็นชอบแก้ไขเพิ่มเติมโครงการจากสํานักงานเพื่อให้เป็นไปตามข้อกําหนดในประกาศนี้ ภายในสองเดือนนับแต่วันที่ประกาศนี้มีผลใช้บังคับ (ข) ดําเนินการแก้ไขเพิ่มเติมข้อผูกพันเพื่อให้เป็นไปตามข้อกําหนดในประกาศนี้ภายในสองเดือนนับแต่วันที่ประกาศนี้มีผลใช้บังคับ โดยให้ดําเนินการตามประกาศคณะกรรมการกํากับตลาดทุนว่าด้วยข้อผูกพันระหว่างผู้ถือหน่วยลงทุนกับบริษัทจัดการกองทุนรวม (2) ในกรณีที่มีการถือหน่วยลงทุนโดยบุคคลใดหรือกลุ่มบุคคลเดียวกันใดเกินข้อจํากัดการถือหน่วยลงทุน ให้บริษัทจัดการดําเนินการแก้ไขสัดส่วนการถือหน่วยลงทุนตามหลักเกณฑ์ในข้อ 19/1" ข้อ 2 ให้เพิ่มความต่อไปนี้เป็นข้อ 19/1 และข้อ 19/2 แห่งประกาศคณะกรรมการกํากับตลาดทุนที่ ทน. 46/2556 เรื่อง หลักเกณฑ์เกี่ยวกับข้อจํากัดการถือหน่วยลงทุนในกองทุนรวมและหน้าที่ของบริษัทจัดการ ลงวันที่ 14 พฤศจิกายน พ.ศ. 2556 "ข้อ 19/1 ในกรณีที่บุคคลใดหรือกลุ่มบุคคลเดียวกันใดถือหน่วยลงทุนของกองทุนรวมตามข้อ 19 เกินข้อจํากัดการถือหน่วยลงทุน ให้บริษัทจัดการดําเนินการแก้ไขสัดส่วนการถือหน่วยลงทุนตามหลักเกณฑ์ดังต่อไปนี้ (1) ดําเนินการแก้ไขสัดส่วนการถือหน่วยลงทุนให้เป็นไปตามข้อจํากัดการถือหน่วยลงทุนภายในระยะเวลาดังนี้ (ก) กรณีกองทุนรวมที่ได้จดทะเบียนกองทรัพย์สินเป็นกองทุนรวมก่อนหรือในวันที่ 14 พฤศจิกายน พ.ศ. 2556 ให้ดําเนินการแก้ไขสัดส่วนการถือหน่วยลงทุนภายในหนึ่งปีนับแต่วันที่ประกาศนี้มีผลใช้บังคับ (ข) กรณีกองทุนรวมที่ได้จดทะเบียนกองทรัพย์สินเป็นกองทุนรวมภายหลังวันที่14 พฤศจิกายน พ.ศ. 2556 จนถึงวันก่อนวันที่ประกาศนี้มีผลใช้บังคับ ให้ดําเนินการแก้ไขสัดส่วนการถือหน่วยลงทุนภายในสองเดือนนับแต่วันที่ประกาศนี้มีผลใช้บังคับ (2) ในกรณีที่บริษัทจัดการไม่สามารถดําเนินการแก้ไขสัดส่วนการถือหน่วยลงทุนได้ทันภายในระยะเวลาที่กําหนดไว้ตามวรรคหนึ่ง (1)(ก) บริษัทจัดการอาจยื่นคําขอขยายระยะเวลาในการดําเนินการดังกล่าวต่อสํานักงานได้ภายในวันที่ 31 ตุลาคม พ.ศ. 2557 ทั้งนี้ ให้บริษัทจัดการยื่นเอกสารดังนี้ มาเพื่อประกอบการพิจารณาของสํานักงานด้วย และในการพิจารณาขยายระยะเวลาการดําเนินการแก้ไขสัดส่วนการถือหน่วยลงทุนให้สํานักงานพิจารณาตามเหตุจําเป็นและสมควร (ก) รายละเอียดของแผนการดําเนินการปรับลดสัดส่วนการถือหน่วยลงทุนที่ได้รับความเห็นชอบจากคณะกรรมการของบริษัทจัดการ (ข) เอกสารที่อธิบายถึงเหตุผลและความจําเป็นในการขอขยายระเวลาในการดําเนินการแก้ไขสัดส่วนการถือหน่วยลงทุน พร้อมทั้งระบุระยะเวลาที่จะขอขยายมาด้วย (ค) หนังสือยืนยันว่ากองทุนรวมดังกล่าวไม่ได้จัดตั้งขึ้นเพื่อประโยชน์ของกลุ่มบุคคลใดเป็นการเฉพาะ โดยหนังสือดังกล่าวต้องได้รับความเห็นชอบจากคณะกรรมการของบริษัทจัดการ (ง) ข้อมูลเกี่ยวกับกองทุนรวมเพิ่มเติมดังนี้ 1. การประเมินความคุ้มค่าในการดํารงอยู่ของกองทุนรวม โดยพิจารณาจากผลการดําเนินงานในอดีตของกองทุนรวม 2. สัดส่วนการถือหน่วยลงทุนของบุคคลหรือกลุ่มบุคคลเดียวกันในส่วนที่เกินกว่าข้อจํากัดการถือหน่วยลงทุนตามข้อ 7 3. ความพยายามในการแก้ไขสัดส่วนการถือหน่วยลงทุนเพื่อไม่ให้เกินข้อจํากัดการถือหน่วยลงทุนในเวลาที่ผ่านมา 4. ความสัมพันธ์ของบุคคลหรือกลุ่มบุคคลตาม 2. กับบริษัทจัดการหรือบุคคลที่เกี่ยวข้องกับบริษัทจัดการ (ถ้ามี) 5. ข้อมูลเกี่ยวกับการลงทุนในทรัพย์สินของกองทุนรวมที่มีลักษณะเดียวกับทรัพย์สินที่บุคคลหรือกลุ่มบุคคลตาม 2. ลงทุนเพื่อเป็นทรัพย์สินของบุคคลหรือกลุ่มบุคคลดังกล่าว (ถ้ามี)ซึ่งอยู่ในความครอบครองหรือการรับรู้ของบริษัทจัดการ 6. ข้อมูลการลงทุนของกองทุนรวมที่ลงทุนในทรัพย์สินของบุคคลหรือกลุ่มบุคคลตาม 2. (ถ้ามี) ในระหว่างที่บริษัทจัดการดําเนินการแก้ไขสัดส่วนการถือหน่วยลงทุนตามวรรคหนึ่ง มิให้นําความในข้อ 9(2) มาใช้บังคับกับผู้ถือหน่วยลงทุนในช่วงระยะเวลาดังกล่าว ข้อ 19/2 ในกรณีที่บริษัทจัดการไม่สามารถดําเนินการแก้ไขสัดส่วนการถือหน่วยลงทุนให้แล้วเสร็จตามข้อ 19/1 วรรคหนึ่ง สํานักงานอาจไม่อนุมัติคําขอจัดตั้งและจัดการกองทุนรวมใหม่ที่บริษัทจัดการกองทุนรวมยื่นต่อสํานักงาน หรือสั่งระงับการเสนอขายหน่วยลงทุนของกองทุนรวมที่ได้รับอนุมัติให้จัดตั้งกองทุนรวมจากสํานักงานแล้ว หากบริษัทจัดการกองทุนรวมยังไม่ได้เสนอขายหน่วยลงทุนของกองทุนรวมดังกล่าวต่อประชาชน" ข้อ 3 ประกาศนี้ให้ใช้บังคับตั้งแต่วันที่ 16 กันยายน พ.ศ. 2557 เป็นต้นไป ประกาศ ณ วันที่ 1 กันยายน พ.ศ. 2557(นายวรพล โสคติยานุรักษ์)เลขาธิการสํานักงานคณะกรรมการกํากับหลักทรัพย์และตลาดหลักทรัพย์ประธานกรรมการคณะกรรมการกํากับตลาดทุน